2

 (
ยุทธศาสตร์
การพัฒนา
องค์กรปกครองส่วนท้องถิ่น
)ส่วนที่ ๒


๑. ความสัมพันธ์ระหว่างแผนพัฒนาระดับมหภาค
๑.๑ แผนยุทธศาสตร์ชาติ ๒๐ ปี (พ.ศ.๒๕๖๑ - ๒๕๘๐)	
	
	[image: ]  




[image: ]











วิสัยทัศน์ “ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง”หรือเป็นคติพจน์ประจำชาติว่า “มั่นคง มั่งคั่ง ยั่งยืน” 
1. ความมั่นคง
๑.๑ การมีความมั่นคงปลอดภัย จากภัยและการเปลี่ยนแปลงทั้งภายในและภายนอกระเทศและมีความมั่นคงในทุกมิติ ทั้งมิติเศรษฐกิจ สังคม สิ่งแวดล้อมและการเมือง
๑.๒ ประเทศมีความมั่นคงในเอกราชและอธิปไตย
๑.๓ สังคมมีความปรองดอง และสามัคคี ประชาชนมีความมั่นคงในชีวิต มีงานและรายได้ที่มั่นคง มีที่อยู่อาศัยและความปลอดภัยในชีวิตและทรัพย์สิน
๑.๔ ความมั่นคงของอาหาร พลังงาน และน้ำ
2. ความมั่นคั่ง
๒.๑ ประเทศไทยมีการขยายตัวทางเศรษฐกิจอย่างต่อเนื่อง ยกระดับเข้าสู่กลุ่มประเทศรายได้สูง ความเหลื่อมล้ำของการพัฒนาลดลง ประชากรได้รับผลประโยชน์จากการพัฒนาอย่างเท่าเทียมมากขึ้น
๒.๒ เศรษฐกิจมีความสามารถในการแข่งขันสูง สร้างฐานเศรษฐกิจและสังคมแห่งชาติและเป็นจุดสำคัญของการเชื่อมโยงในภูมิภาค ทั้งการคมนาคมขนส่ง การผลิต การค้า การลงทุน
๒.๓ มีความสมบูรณ์ในทุน ที่จะสามารถสร้างพัฒนาการต่อเนื่อง อาทิ ทุนมนุษย์ ทุนทางปัญญา ทุนทางการเงิน และทุนอื่น
3. ความยั่งยืน
๓.๑ การพัฒนาที่สามารถสร้างความเจริญด้านรายได้ และคุณภาพชีวิตประชาชนอย่างต่อเนื่อง โดยไม่ใช้ทรัพยากรธรรมชาติเกินพอดี ไม่สร้างมูลภาวะต่อสิ่งแวดล้อม
๓.๒ มีการผลิตและการบริโภคเป็นมิตรกับสิ่งแวดล้อม และสอดคล้องกับกฎระเบียบของประชาคมโลก
๓.๓ ทุกคนมีความรับผิดชอบต่อสังคม มุ่งประโยชน์ส่วนรวมอย่างยั่งยืน ทุกภาคส่วนในสังคมยึดถือและปฏิบัติตามหลักปรัชญาของเศรษฐกิจพอเพียง
	ประเด็นยุทธศาสตร์การพัฒนาในระยะ ๒๐ ปี
๑.๑.๑ ยุทธศาสตร์ด้านความมั่นคง มีเป้าหมายทั้งในการสร้างเสถียรภาพภายในประเทศและช่วยลดและป้องกันภัยคุกคามจากภายนอก รวมทั้งสร้างความเชื่อมั่นในกลุ่มประเทศอาเซียนและประชาคมโลกที่มีต่อประเทศไทย กรอบแนวทางที่ต้องให้ความสำคัญ อาทิ
(๑) การเสริมสร้างความมั่นคงของสถาบันหลักและการปกครองระบอบประชาธิปไตยอันมีพระมหากษัตริย์ทรงเป็นประมุข
(๒) การปฏิรูปกลไกการบริหารประเทศและพัฒนาความมั่นคงทางการเมืองขจัดคอร์รัปชั่น สร้างความเชื่อมั่นในกระบวนการยุติธรรม
(๓) การรักษาความมั่นคงภายในและความสงบเรียบร้อยภายใน ตลอดจนการบริหารจัดการความมั่นคงชายแดนและชายฝั่งทะเล
(๔) การพัฒนาระบบ กลไก มาตรการและความร่วมมือระหว่างประเทศทุกระดับและรักษาดุลยภาพความสัมพันธ์กับประเทศมหาอำนาจ เพื่อป้องกันและแก้ไขปัญหาความมั่นคงรูปแบบใหม่
(๕) การพัฒนาเสริมสร้างศักยภาพการผนึกกาลังป้องกันประเทศ การรักษาความสงบเรียบร้อยภายในประเทศสร้างความร่วมมือกับประเทศเพื่อนบ้านและมิตรประเทศ
(6) การพัฒนาระบบการเตรียมพร้อมแห่งชาติและระบบบริหารจัดการภัยพิบัติรักษาความมั่นคงของฐานทรัพยากรธรรมชาติ  สิ่งแวดล้อม
(๗) การปรับกระบวนการทางานของกลไกที่เกี่ยวข้องจากแนวดิ่งสู่แนวระนาบมากขึ้น
๑.๑.๒ ยุทธศาสตร์ด้านการสร้างความสามารถในการแข่งขัน เพื่อให้ประเทศไทยสามารถพัฒนาไปสู่การเป็นประเทศพัฒนาแล้ว ซึ่งจาเป็นต้องยกระดับผลิตภาพการผลิตและการใช้นวัตกรรมในการเพิ่มความสามารถในการแข่งขันและการพัฒนาอย่างยั่งยืนทั้งในสาขาอุตสาหกรรม เกษตรและบริการ การสร้างความมั่นคงและปลอดภัยด้านอาหาร การเพิ่มขีดความสามารถทางการค้าและการเป็นผู้ประกอบการ รวมทั้งการพัฒนาฐานเศรษฐกิจแห่งอนาคต ทั้งนี้ภายใต้กรอบการปฏิรูปและพัฒนาปัจจัยเชิงยุทธศาสตร์ทุกด้าน อันได้แก่โครงสร้างพื้นฐานและระบบโลจิสติกส์  วิทยาศาสตร์ เทคโนโลยีและนวัตกรรม การพัฒนาทุนมนุษย์ และการบริหารจัดการทั้งในภาครัฐและภาคธุรกิจเอกชน กรอบแนวทางที่ต้องให้ความสำคัญ อาทิ
(๑) การพัฒนาสมรรถนะทางเศรษฐกิจ ได้แก่การรักษาเสถียรภาพเศรษฐกิจและสร้างความเชื่อมั่นการส่งเสริมการค้าและการลงทุนที่อยู่บนการแข่งขันที่เป็นธรรมและรับผิดชอบต่อสังคม ตลอดจนการพัฒนาประเทศสู่ความเป็นชาติการค้าเพื่อให้ได้ประโยชน์จากห่วงโซ่มูลค่าในภูมิภาค และเป็นการยกระดับไปสู่ส่วนบนของห่วงโซ่มูลค่ามากขึ้น
(๒) การพัฒนาภาคการผลิตและบริการ บนฐานของการพัฒนานวัตกรรมและมีความเป็นมิตรต่อสิ่งแวดล้อมโดยมีการใช้ดิจิทัลและการค้าที่เข้มข้นเพื่อสร้างมูลค่าเพิ่มและขยายกิจกรรมการผลิตและบริการ โดยมุ่งสู่ความเป็นเลิศในระดับโลกและในระดับภูมิภาคในอุตสาหกรรมหลายสาขา และในภาคบริการที่หลากหลายตามรูปแบบการดำเนินชีวิตและการดำเนินธุรกิจที่เปลี่ยนไป รวมทั้งเป็นแหล่งอาหารคุณภาพ สะอาดและปลอดภัยของโลก
- ภาคเกษตร โดยเสริมสร้างฐานการผลิตให้เข้มแข็งและยั่งยืน เพิ่มขีดความสามารถในการแข่งขันของภาคเกษตรส่งเสริมเกษตรกรรายย่อยให้ปรับไปสู่การทำการเกษตรยั่งยืนที่เป็นมิตรกับสิ่งแวดล้อมและรวมกลุ่มเกษตรกรในการพัฒนาอาชีพที่เข้มแข็ง และการพัฒนาสินค้าเกษตรที่มีศักยภาพและอาหารคุณภาพ สะอาด และปลอดภัย
- ภาคอุตสาหกรรม โดยพัฒนาอุตสาหกรรมศักยภาพ ยกระดับการพัฒนาอุตสาหกรรมปัจจุบันที่มีศักยภาพสูง และพัฒนาอุตสาหกรรมอนาคตที่มีศักยภาพ โดยการใช้ดิจิทัลและการค้า              มาเพิ่มมูลค่าและยกระดับห่วงโซ่มูลค่าในระดับสูงขึ้น
- ภาคบริการ โดยขยายฐานการบริการให้มีความหลากหลาย มีความเป็นเลิศและเป็นมิตรต่อสิ่งแวดล้อม โดยการยกระดับบริการที่เป็นฐานรายได้เดิม เช่น การท่องเที่ยว และพัฒนาให้ประเทศไทยเป็นศูนย์กลางการให้บริการสุขภาพ ธุรกิจบริการด้านการเงินและธุรกิจบริการที่มีศักยภาพอื่นๆ               เป็นต้น
(๓) การพัฒนาผู้ประกอบการและเศรษฐกิจชุมชน พัฒนาทักษะผู้ประกอบการ ยกระดับผลิตภาพแรงงานและพัฒนาวิสาหกิจขนาดกลางและขนาดย่อม (SMEs) สู่สากล และพัฒนาวิสาหกิจชุมชนและสถาบันเกษตรกร
(๔) การพัฒนาพื้นที่เศรษฐกิจพิเศษและเมืองพัฒนาเขตเศรษฐกิจพิเศษชายแดนและพัฒนาระบบเมืองศูนย์กลางความเจริญ จัดระบบผังเมืองที่มีประสิทธิภาพและมีส่วนร่วม มีการจัดการสิ่งแวดล้อมเมือง และโครงสร้างพื้นฐานทางสังคมและเศรษฐกิจที่สอดคล้องกับศักยภาพ
(๕) การลงทุนพัฒนาโครงสร้างพื้นฐาน ในด้านการขนส่ง ด้านพลังงาน ระบบเทคโนโลยีสารสนเทศและการสื่อสารและการวิจัยและพัฒนา
(๖) การเชื่อมโยงกับภูมิภาคและเศรษฐกิจโลกสร้างความเป็นหุ้นส่วนการพัฒนากับนานาประเทศ ส่งเสริมความร่วมมือกับนานาชาติในการสร้างความมั่นคงด้านต่างๆ เพิ่มบทบาทของไทยในองค์กรระหว่างประเทศ รวมถึงสร้างองค์ความรู้ด้านการต่างประเทศ
๑.๑.๓ ยุทธศาสตร์การพัฒนาและเสริมสร้างศักยภาพทรัพยากรมนุษย์ เพื่อพัฒนาคนและสังคมไทยให้เป็นรากฐานที่แข็งแกร่งของประเทศมีความพร้อมทางกาย ใจ สติปัญญา มีความเป็นสากล มีทักษะการคิดวิเคราะห์อย่างมีเหตุผล มีระเบียบวินัย เคารพกฎหมาย มีคุณธรรมจริยธรรม รู้คุณค่าความเป็นไทย มีครอบครัวที่มั่นคง กรอบแนวทางที่ต้องให้ความสำคัญ อาทิ
(๑) การพัฒนาศักยภาพคนตลอดช่วงชีวิตให้สนับสนุนการเจริญเติบโตของประเทศ
(๒) การยกระดับคุณภาพการศึกษาและการเรียนรู้ให้มีคุณภาพ เท่าเทียม และทั่วถึง
(๓) การปลูกฝังระเบียบวินัย คุณธรรม จริยธรรมค่านิยมที่พึงประสงค์
(๔) การสร้างเสริมให้คนมีสุขภาวะที่ดี
(๕) การสร้างความอยู่ดีมีสุขของครอบครัวไทยเสริมสร้างบทบาทของสถาบันครอบครัวในการบ่มเพาะจิตใจให้เข้มแข็ง
๑.๑.๔ ยุทธศาสตร์ด้านการสร้างโอกาสความเสมอภาคทางสังคม เพื่อเร่งกระจายโอกาสการพัฒนาและสร้างความมั่นคงให้ทั่วถึง ลดความเหลื่อมล้าไปสู่สังคมที่เสมอภาคและเป็นธรรม กรอบแนวทางที่ต้องให้ความสำคัญ อาทิ
(๑) การสร้างความมั่นคงและการลดความเหลื่อมล้ำทางด้านเศรษฐกิจและสังคม
(๒) การพัฒนาระบบบริการและระบบบริหารจัดการสุขภาพ
(๓) การสร้างสภาพแวดล้อมและนวัตกรรมที่เอื้อต่อการดำรงชีวิตในสังคมสูงวัย
(๔) การสร้างความเข้มแข็งของสถาบันทางสังคมทุนทางวัฒนธรรมและความเข้มแข็งของชุมชน
(๕) การพัฒนาการสื่อสารมวลชนให้เป็นกลไกในการสนับสนุนการพัฒนา
๑.๑.๕ ยุทธศาสตร์ด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม เพื่อเร่งอนุรักษ์ฟื้นฟูและสร้างความมั่นคงของฐานทรัพยากรธรรมชาติ และมีความมั่นคงด้านน้ำ รวมทั้งมีความสามารถในการป้องกันผลกระทบและปรับตัวต่อการเปลี่ยนแปลงสภาพภูมิอากาศและภัยพิบัติธรรมชาติและพัฒนามุ่งสู่การเป็นสังคมสีเขียว กรอบแนวทางที่ต้องให้ความสำคัญ อาทิ
(๑) การจัดระบบอนุรักษ์ ฟื้นฟูและป้องกันการทำลายทรัพยากรธรรมชาติ
(๒) การวางระบบบริหารจัดการน้ำให้มีประสิทธิภาพทั้ง ๒๕ ลุ่มน้ำ เน้นการปรับระบบการบริหารจัดการอุทกภัยอย่างบูรณาการ
(๓) การพัฒนาและใช้พลังงานที่เป็นมิตรกับสิ่งแวดล้อม
(๔) การพัฒนาเมืองอุตสาหกรรมเชิงนิเวศและเมืองที่เป็นมิตรกับสิ่งแวดล้อม
(๕) การร่วมลดปัญหาโลกร้อนและปรับตัวให้พร้อมกับการเปลี่ยนแปลงสภาพภูมิอากาศ
(๖) การใช้เครื่องมือทางเศรษฐศาสตร์และนโยบายการคลังเพื่อสิ่งแวดล้อม
๑.๑.๖ ยุทธศาสตร์ด้านการปรับสมดุลและพัฒนาระบบการบริหารจัดการภาครัฐ เพื่อให้หน่วยงานภาครัฐมีขนาดที่เหมาะสมกับบทบาทภารกิจ มีสมรรถนะสูง มีประสิทธิภาพและประสิทธิผลกระจายบทบาทภารกิจไปสู่ท้องถิ่นอย่างเหมาะสม มีธรรมาภิบาลกรอบแนวทางที่ต้องให้ความสำคัญ อาทิ
(๑) การปรับปรุงโครงสร้าง บทบาท ภารกิจของหน่วยงานภาครัฐ ให้มีขนาดที่เหมาะสม
(๒) การวางระบบบริหารราชการแบบบูรณาการ
(๓) การพัฒนาระบบบริหารจัดการกำลังคนและพัฒนาบุคลากรภาครัฐ
(๔) การต่อต้านการทุจริตและประพฤติมิชอบ
(๕) การปรับปรุงกฎหมายและระเบียบต่างๆให้ทันสมัย เป็นธรรมและเป็นสากล
(๖) การพัฒนาระบบการให้บริการประชาชนของหน่วยงานภาครัฐ
(๗) การปรับปรุงการบริหารจัดการรายได้และรายจ่ายของภาครัฐ
๑.๒ แผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ.๒๕๖๐ - ๒๕๖๔)
	 วิสัยทัศน์การพัฒนาประเทศ “สังคมอยู่ร่วมกันอย่างมีความสุขด้วยความเสมอภาคเป็นธรรมและมีภูมิคุ้มกันต่อการเปลี่ยนแปลง”
       	        หลักการสำคัญของแผนพัฒนาเศรษฐกิจและสังคมแห่งชาติฉบับที่ ๑๒ (พ.ศ. ๒๕๖๐ - ๒๕๖๔)
1. หลักปรัชญาของเศรษฐกิจพอเพียง
2. คนเป็นศูนย์กลางการพัฒนา
3. วิสัยทัศน์ภายใต้ยุทธศาสตร์ชาติ ๒๐ ปี
4. เป้าหมายอนาคตประเทศไทยปี ๒๕๗๙
5. หลักการนำไปสู่การปฏิบัติให้เกิดผลสัมฤทธิ์อย่างจริงจังใน ๕ ปี ที่ต่อยอดไปสู่ผลสัมฤทธิ์ที่เป็นเป้าหมายระยะยาว
ประเด็นยุทธศาสตร์การพัฒนาประเทศ
            	๑) ยุทธศาสตร์การเสริมสร้างและพัฒนาศักยภาพทุนมนุษย์ พัฒนาคนทุกช่วงวัยเพื่อให้คนไทย       เป็นคนดี คนเก่ง มีระเบียบวินัย และมีคุณภาพชีวิตที่ดี โดยเฉพาะการพัฒนาและดูแลผู้สูงอายุที่จะมีสัดส่วนสูงขึ้นในสังคมสูงวัยทั้งการสร้างงานที่เหมาะสม การฟื้นฟูและดูแลสุขภาพเพื่อชะลอความทุพพลภาพและโรคเรื้อรัง  การสร้างสภาพแวดล้อมและนวัตกรรมที่เอื้อต่อสังคมสูงวัย มุ่งเน้นการพัฒนาศักยภาพคนเพื่อเป็นฐานการเพิ่มขีดความสามารถในการแข่งขันของประเทศและรองรับการลดลงของขนาดกำลังแรงงาน โดยการยกระดับคุณภาพการศึกษาและการเรียนรู้ที่สอดคล้องกับการเรียนรู้ในศตวรรษที่ ๒๑ การป้องกันและควบคุมปัจจัยทางสังคมที่กำหนดสุขภาพเพื่อสร้างสุขภาวะที่ดี การสร้างความอยู่ดีมีสุขให้ครอบครัวไทย รวมทั้งการเสริมสร้างบทบาทของสถาบันทางสังคมและทุนทางวัฒนธรรมในการส่งเสริมคุณธรรมจริยธรรมในสังคม       
     	๒) ยุทธศาสตร์การสร้างความเป็นธรรมลดความเหลื่อมล้ำในสังคม มุ่งเน้นการลดความเหลื่อมล้ำในทุกมิติเพื่อสร้างความปรองดองในสังคม การสร้างโอกาสให้ทุกคนในสังคมไทยสามารถเข้าถึงทรัพยากร                 แหล่งทุนในการประกอบอาชีพ เพื่อยกระดับรายได้และขับเคลื่อนเศรษฐกิจฐานราก การเข้าถึงบริการทางสังคมของรัฐอย่างมีคุณภาพ ทั่วถึง และเป็นธรรม อาทิ การสร้างโอกาสการเข้าถึงการศึกษาและการเรียนรู้เพื่อพัฒนาคนได้เต็มตามศักยภาพสามารถประกอบอาชีพและดำรงชีวิตได้โดยมีความใฝ่รู้และทักษะที่เหมาะสม เน้นการเรียนรู้เพื่อสร้างสัมมาชีพในพื้นที่ การจัดรูปแบบบริการสุขภาพและสวัสดิการทางสังคมขั้นพื้นฐานที่จำเป็นและเหมาะสม    ตามกลุ่มเป้าหมาย การพัฒนาระบบบริการสาธารณะให้มีคุณภาพและมีช่องทางการเข้าถึงที่หลากหลาย รวมทั้งการพัฒนาระบบยุติธรรมชุมชนการเพิ่มศักยภาพกองทุนยุติธรรมเพื่อสร้างโอกาสการเข้าถึงกระบวนการยุติธรรมอย่างเสมอภาค ซึ่งจะนำไปสู่การลดความยากจนและความเหลื่อมล้ำอันจะนำไปสู่การลดความขัดแย้งในสังคมไทย       	
	๓) ยุทธศาสตร์การสร้างความเข้มแข็งทางเศรษฐกิจและแข่งขันได้อย่างยั่งยืน ให้ความสำคัญ             กับการบริหารจัดการนโยบายการเงินและนโยบายการคลัง โดยรวมถึงการปฏิรูปภาษีทั้งระบบเพื่อรักษาเสถียรภาพและเพิ่มประสิทธิภาพของระบบเศรษฐกิจการปรับโครงสร้างทั้งห่วงโซ่คุณค่าในภาคเกษตร อุตสาหกรรม บริการ การลงทุน เพื่อต่อยอดการสร้างมูลค่าเพิ่มของสาขาการผลิตและบริการที่เป็นฐานการเติบโตทางเศรษฐกิจในปัจจุบัน พร้อมทั้งวางรากฐานการพัฒนาทุนมนุษย์ องค์ความรู้ เทคโนโลยีและนวัตกรรมรวมทั้งกฎระเบียบเพื่อสร้างความเข้มแข็งของสาขาการผลิตและบริการใหม่ และเศรษฐกิจดิจิทัลภายใต้เงื่อนไขการรักษาสิ่งแวดล้อมและการใช้ประโยชน์จากศักยภาพของพื้นที่โดยเฉพาะภาคการผลิตและบริการที่มีศักยภาพที่จะเป็นฐานสำคัญสำหรับการพัฒนาประเทศในอนาคต เช่น อุตสาหกรรมแปรรูปเกษตรและอาหาร อุตสาหกรรมและบริการสร้างสรรค์ อุตสาหกรรมบนฐานชีวภาพ อุตสาหกรรมอากาศยาน อุตสาหกรรมระบบราง อุตสาหกรรมหุ่นยนต์ ธุรกิจบริการสุขภาพ ธุรกิจบริการทางการเงิน ธุรกิจการจัดประชุมและนิทรรศการนานาชาติ ธุรกิจภาพยนตร์ การศึกษานานาชาติ ธุรกิจที่เกี่ยวข้องกับการท่องเที่ยว ศูนย์ปฏิบัติการประจำภูมิภาค เป็นต้น
       	ทั้งนี้ โดยจะให้ความสำคัญกับรูปแบบการพัฒนาในรูปคลัสเตอร์ การสร้างความเชื่อมโยงการผลิตและบริการ การพัฒนา SMEs และการสร้างผู้ประกอบการและเกษตรกรรุ่นใหม่ รวมถึงการสร้างศักยภาพของลูกหลานเกษตรกร โดยจะต้องพัฒนาปัจจัยพื้นฐานเชิงยุทธศาสตร์ทั้งทุนมนุษย์ โครงสร้างพื้นฐาน การพัฒนาวิทยาศาสตร์ เทคโนโลยีและนวัตกรรม การบริหารจัดการและการปรับปรุงกฎระเบียบเพื่ออำนวยความสะดวกต่อการค้า การลงทุน เพื่อรองรับการพัฒนาประเทศสู่ความเป็นชาติการค้า อันจะเป็นการสนับสนุนให้เศรษฐกิจในภาพรวมขยายตัวได้ไม่ต่ำกว่า ร้อยละ ๕ ซึ่งเป็นปฐมบทของการขับเคลื่อนเศรษฐกิจไทยเข้าสู่การเป็นประเทศรายได้สูง ที่มีการพัฒนาที่ยั่งยืนภายใต้กรอบยุทธศาสตร์ชาติในระยะยาว       
	๔) ยุทธศาสตร์ด้านการเติบโตที่เป็นมิตรกับสิ่งแวดล้อมเพื่อการพัฒนาอย่างยั่งยืน  มุ่งอนุรักษ์ฟื้นฟูสร้างความมั่นคงของฐานทรัพยากรธรรมชาติและสิ่งแวดล้อม สร้างสมดุลระหว่างการอนุรักษ์และการใช้ประโยชน์อย่างยั่งยืนและเป็นธรรม บริหารจัดการน้ำให้มีประสิทธิภาพ ภายใต้ยุทธศาสตร์การบริหารจัดการทรัพยากรน้ำ แก้ไขปัญหาวิกฤตสิ่งแวดล้อมโดยเร่งรัดแก้ไขปัญหาการจัดการขยะ ลดการปล่อยก๊าซเรือนกระจกลงร้อยละ ๒๐ ตามเป้าหมายระยะยาว พัฒนาการผลิตให้มีประสิทธิภาพ ลดการใช้พลังงาน เพื่อปรับตัวไปสู่รูปแบบของการผลิตและการบริโภคคาร์บอนต่ำและเป็นมิตรกับสิ่งแวดล้อมมากขึ้น รวมทั้งยกระดับความสามารถในการป้องกันผลกระทบจากการเปลี่ยนแปลงสภาพภูมิอากาศและภัยพิบัติธรรมชาติ ต่อเนื่องจากแผนพัฒนาฯ  ฉบับที่ ๑๑ ทั้งนี้เพื่อวางรากฐานและสนับสนุนให้ประเทศมีการเติบโตทางเศรษฐกิจและสังคมอย่างยั่งยืน
      		5 ) ยุทธศาสตร์การเสริมสร้างความมั่นคงแห่งชาติเพื่อการพัฒนาประเทศสู่ความมั่นคั่งและยั่งยืน ให้ความสำคัญกับความมั่นคงที่ส่งผลกระทบต่อการพัฒนาในทุกมิติ ทั้งมิติเศรษฐกิจ สังคม และสิ่งแวดล้อม ตลอดจนการพัฒนาศักยภาพให้ประเทศสามารถรับมือกับภัยคุกคามทุกรูปแบบที่จะเกิดขึ้นในอนาคตโดยมีสาระครอบคลุม ดังนี้ (๑) สถาบันหลักของชาติให้ดำรงอยู่อย่างมั่นคงเป็นจุดยึดเหนี่ยวของสังคม (๒) ความสามัคคีของคนในชาติ ลดความเหลื่อมล้ำในทุกมิติและสร้างความเชื่อมั่นในกระบวนการยุติธรรม (๓) ความสงบสุขและการอยู่ร่วมกันอย่างสันติสุขในทุกพื้นที่ (๔) การบริหารจัดการความมั่นคงชายแดนชายฝั่งทะเลเสริมสร้างและพัฒนาความร่วมมือกับประเทศเพื่อนบ้านในการแก้ไขปัญหาด้านความมั่นคง (๕) สร้างความเชื่อมั่นและพัฒนาความร่วมมือในกลุ่มประเทศอาเซียนและประชาคมโลกเพื่อรักษาผลประโยชน์ของชาติให้สามารถป้องกันแก้ไขปัญหาภัยคุกคามข้ามชาติ ภัยก่อการร้าย (๖) เสริมสร้างความมั่นคงทางเทคโนโลยีสารสนเทศและไซเบอร์  (๗) รักษาความมั่นคงของฐานทรัพยากรธรรมชาติ สิ่งแวดล้อม และปกป้อง รักษาผลประโยชน์ของชาติทางทะเล (๘) เสริมสร้างความมั่นคงทางอาหาร พลังงานและน้ำ โดยการกำหนดแนวทางบริหารจัดการ (๙) เสริมสร้างและพัฒนาศักยภาพการป้องกันประเทศ การรักษาความสงบภายใน และความมั่นคงระหว่างประเทศ รวมทั้งพัฒนาระบบข่าวกรองให้มีประสิทธิภาพ (๑๐) พัฒนาระบบการเตรียมพร้อมแห่งชาติและระบบบริหารจัดการภัยพิบัติ(๑๑) การบริหารจัดการยุทธศาสตร์ด้านความมั่นคง ให้เกิดผลในทางปฏิบัติในระดับพื้นที่ได้อย่างเป็นรูปธรรม พัฒนาระบบการติดตามประเมินผลอย่างเป็นระบบและต่อเนื่อง รวมทั้งสนับสนุนงานศึกษา วิจัย พัฒนาด้านความมั่นคง
	๖) ยุทธศาสตร์ด้านการเพิ่มประสิทธิภาพและธรรมาภิบาลในภาครัฐ เพื่อให้การบริหารจัดการภาครัฐมีความโปร่งใส มีประสิทธิภาพ มีความรับผิดชอบและตรวจสอบได้อย่างเป็นธรรมรวมทั้งประชาชนมีส่วนร่วม มีการกระจายอำนาจ และแบ่งภารกิจรับผิดชอบที่เหมาะสมระหว่างส่วนกลาง ภูมิภาค และท้องถิ่นโดยมีประเด็นการพัฒนาสำคัญ ประกอบด้วยการเพิ่มประสิทธิภาพการบริหารจัดการภาครัฐ การปรับปรุงการให้บริการภาครัฐผ่านเครือข่ายอิเล็กทรอนิกส์ (E-Government) การปรับปรุงกระบวนการงบประมาณและการมีส่วนร่วมของประชาชนในการติดตามตรวจสอบการเงินการคลังภาครัฐ การกระจายอำนาจสู่ท้องถิ่นโดยการปรับโครงสร้างการบริหารงานท้องถิ่นให้เอื้อต่อการกระจายอำนาจที่มีประสิทธิภาพมากขึ้น และการป้องกันและปราบปรามการทุจริตคอร์รัปชั่น เพื่อให้ประเทศไทยปราศจากการคอร์รัปชั่น ซึ่งจะเป็นปัจจัยสนับสนุนสำคัญที่จะช่วยส่งเสริมการพัฒนาประเทศในด้านต่างๆ ให้ประสบผลสำเร็จและบรรลุเป้าหมายที่วางไว้ตามกรอบในอนาคตประเทศไทย ปี ๒๕๗๗
       	๗) ยุทธศาสตร์ด้านการพัฒนาโครงสร้างพื้นฐานและระบบโลจิสติกส์ การพัฒนาโครงสร้างพื้นฐานและระบบโลจิสติกส์ในช่วงแผนพัฒนาฯ ฉบับที่ ๑๒ จะมุ่งเน้นการพัฒนากายภาพโครงสร้างพื้นฐานด้านการคมนาคมขนส่ง การเชื่อมโยงเครือข่ายโทรคมนาคม และการบริหารจัดการโครงสร้างพื้นฐานเพื่อสนับสนุนการพัฒนาพื้นที่เขตเศรษฐกิจพิเศษ พื้นที่เมืองการเชื่อมโยงการเดินทางและขนส่งสินค้าระหว่างประเทศที่ได้มาตรฐาน การพัฒนาความมั่นคงด้านพลังงานและการผลิตพลังงานทดแทน การสนับสนุนการพัฒนาเศรษฐกิจดิจิตอลการลดความเหลื่อมล้ำในการเข้าถึงโครงสร้างพื้นฐานเพื่อเพิ่มคุณภาพชีวิตของประชาชนในพื้นที่ห่างไกล และการใช้ประโยชน์จากการพัฒนาโครงสร้างพื้นฐานเพื่อสร้างอุตสาหกรรมใหม่ของประเทศ ได้แก่ อุตสาหกรรมระบบรางอุตสาหกรรมซ่อมบำรุงและการผลิตชิ้นส่วนอากาศยาน อุตสาหกรรมผลิตอุปกรณ์เพื่อเพิ่มประสิทธิภาพการใช้พลังงาน รวมทั้งการพัฒนาระบบโลจิสติกส์ทั้งในด้านการส่งเสริมผู้ประกอบการไทยในการสร้างเครือข่ายการขนส่งระหว่างประเทศ การพัฒนาบุคลากรด้านโลจิสติกส์และการปรับปรุงระบบบริหารจัดการ กฎหมายและระเบียบที่เกี่ยวข้อง ตลอดจนการพัฒนาสิ่งอำนวยความสะดวกเพื่อรองรับการเปลี่ยนแปลงรูปแบบการขนส่งจากถนนสู่รางเป็นหลัก
       	๘) ยุทธศาสตร์ด้านวิทยาศาสตร์ เทคโนโลยี วิจัย และนวัตกรรม ให้ความสำคัญกับการขับเคลื่อนการพัฒนาวิทยาศาสตร์ เทคโนโลยี วิจัย และนวัตกรรม ต่อเนื่องจากแผนพัฒนาฯ ฉบับที่ ๑๑ ทั้งการเพิ่มการลงทุนวิจัยและพัฒนา และการปรับปรุงสภาพแวดล้อมของการพัฒนาวิทยาศาสตร์ฯ ทั้งด้านบุคลากรวิจัยโครงสร้างพื้นฐาน และการบริหารจัดการ เพื่อมุ่งให้วิทยาศาสตร์ เทคโนโลยี วิจัย และนวัตกรรมเป็นเครื่องมือสำคัญที่จะช่วยขับเคลื่อนการพัฒนาประเทศในมิติต่างๆ ทั้งการสร้างคุณค่าและมูลค่าเพิ่มให้กับสินค้าและบริการให้สามารถตอบสนองความต้องการของผู้บริโภคที่เปลี่ยนแปลงไปนำไปสู่ศักยภาพการแข่งขันที่สูงขึ้น เสริมสร้างสังคมที่มีตรรกะทางความคิด มีทุนทางปัญญา เพื่อเป็นรากฐานการดำรงชีวิตที่มีความสุขของคนไทยบริหารจัดการทรัพยากรธรรมชาติและสิ่งแวดล้อมสู่ความสมดุล อันจะนำมาซึ่งคุณภาพชีวิตที่ดีขึ้นของประชาชน รวมทั้งเพื่อแก้ไขปัญหาและยกระดับความเจริญให้กับภาคส่วนต่างๆทั้งเศรษฐกิจและสังคม ตลอดจนสนับสนุนให้เกิดกลไกบูรณาการระหว่างหน่วยงานและองค์กรต่างๆ ที่เกี่ยวข้อง อันจะสนับสนุนให้ประเทศไทยก้าวสู่การแข่งขันในศตวรรษหน้าโดยหลุดพ้นจากกับดักประเทศรายได้ปานกลาง และก้าวไปสู่ประเทศที่มีรายได้สูงในอนาคต
      	๙) ยุทธศาสตร์การพัฒนาภาคเมือง และพื้นที่เศรษฐกิจ กำหนดยุทธศาสตร์การพัฒนาภาคเมือง และพื้นที่เศรษฐกิจสำคัญให้สอดคล้องกับทิศทางการพัฒนาประเทศ ศักยภาพ โอกาสและข้อจำกัดของพื้นที่ รวมทั้งความต้องการของภาคีการพัฒนาที่เกี่ยวข้อง เพื่อรักษาฐานเศรษฐกิจเดิมให้เข้มแข็งโดยมีคุณภาพสิ่งแวดล้อมตามมาตรฐานสากลสร้างฐานเศรษฐกิจใหม่รองรับการเข้าสู่ประชาคมเศรษฐกิจอาเซียน เพื่อกระจายกิจกรรมทางเศรษฐกิจและความเจริญสู่ภูมิภาค พัฒนาเมืองศูนย์กลางความเจริญในภูมิภาคให้เป็นเมืองน่าอยู่และปลอดภัย สนับสนุนการเชื่อมโยงในภูมิภาคเพื่อเพิ่มขีดความสามารถในการแข่งขันของพื้นที่และสร้างความอยู่ดีมีสุขให้แก่ประชาชนอย่างทั่วถึง โดยมีสาระครอบคลุม ดังนี้ (๑) การพัฒนาภาค (๒) การพัฒนาเมืองศูนย์กลางความเจริญในภูมิภาค (๓) การพัฒนาพื้นที่ฐานเศรษฐกิจหลักบริเวณชายฝั่งทะเลตะวันออก และ (๔) การพัฒนาพื้นที่เศรษฐกิจพิเศษชายแดน รวมทั้งความเชื่อมโยงกับการพัฒนาคลัสเตอร์อุตสาหกรรมและบริการที่มีศักยภาพและโครงการพัฒนาท่าเรือน้ำลึกทวาย
       	๑๐) ยุทธศาสตร์ความร่วมมือระหว่างประเทศเพื่อการพัฒนา กำหนดยุทธศาสตร์การต่างประเทศ ประเทศเพื่อนบ้าน ภูมิภาค ให้เกิดการประสานและพัฒนาความร่วมมือกันระหว่างประเทศทั้งในเชิงรุกและรับอย่างสร้างสรรค์ โดยมุ่งเน้นการดูแลการดำเนินงานตามข้อผูกพันและพันธกรณีตลอดจนมาตรฐานต่างๆ ที่ไทยมีความเกี่ยวข้องในฐานะประเทศสมาชิก ทั้งในเวทีระดับโลก ระดับภูมิภาค และระดับอนุภูมิภาค อาทิ การดำเนินงานเป้าหมายการพัฒนาที่ยั่งยืน (SDGs) การประมง การค้ามนุษย์ และอื่นๆ ให้เข้าสู่มาตรฐานสากลและเป็นที่ยอมรับของประชาคมโลก เป็นต้น การเตรียมความพร้อมในการรองรับและดำเนินงานของประเทศไทยภายหลังการเข้าสู่ประชาคมอาเซียนในปี ๒๕๕๘ (Post-ASEAN 2015) การปรับตัวและพัฒนาขีดความสามารถในการแข่งขันของประเทศเพื่อรองรับและสอดคล้องกับการดำเนินงานตามพันธกรณีของความร่วมมือระดับภูมิภาค อาทิ Regional Comprehensive Economic Partnerships (RCEP) เป็นต้น การเสริมสร้างความเชื่อมโยงกันระหว่างประเทศในอนุภูมิภาคประเทศเพื่อนบ้านและภูมิภาค และการส่งเสริมให้ประเทศไทยเป็นฐานของการประกอบธุรกิจ การให้บริการทางการศึกษา การให้บริการด้านการเงิน การให้บริการด้านสุขภาพ การให้บริการด้านโลจิสติกส์และการลงทุนเพื่อการวิจัยและพัฒนา รวมทั้งเป็นฐานความร่วมมือในเอเชีย	

๑.๓ แผนพัฒนาภาค/แผนพัฒนากลุ่มจังหวัด/แผนพัฒนาจังหวัด
 แผนพัฒนากลุ่มจังหวัด
	วิสัยทัศน์การพัฒนากลุ่มจังหวัดภาคตะวันออก (พ.ศ.256๒ – 256๕)
	“เป็นผู้นำการลงทุนด้านอุตสาหกรรม เป็นศูนย์กลางการผลิตและส่งออกผลไม้ ควบคู่ไปกับการเป็นดินแดนแห่งความหลากหลายของการท่องเที่ยวในระดับนานาชาติ”
	ประเด็นยุทธศาสตร์ของกลุ่มจังหวัด
	ประเด็นยุทธศาสตร์ที่ 1 การเป็นศูนย์กลางอุตสาหกรรมและพลังงานของอาเซียนควบคู่ไปกับการพัฒนาที่ยั่งยืน
	ประเด็นยุทธศาสตร์ที่ 2 การสร้างมูลค่าเพิ่มในสินค้าเกษตรและผลิตภัณฑ์เกษตรแปรรูป
	ประเด็นยุทธศาสตร์ที่ 3  การเชื่อมโยงแหล่งท่องเที่ยวหลักกับแหล่งท่องเที่ยวที่มีศักยภาพเชิงพานิชย์
	ประเด็นยุทธศาสตร์ที่ 4  เป็นพันธมิตรทางธุรกิจกับกัมพูชา
[bookmark: _GoBack] แผนพัฒนาจังหวัด ๕ ปี (พ.ศ.๒๕๖๑ - ๒๕๖๕)
	วิสัยทัศน์จังหวัดจันทบุรี “จันทบุรีเมืองเกษตรปลอดภัย เศรษฐกิจมูลค่าสูง สังคมมีสุขบนวิถีพอเพียง”
          ประเด็นการพัฒนาจังหวัดประกอบด้วย ๔ ประเด็นการพัฒนา ดังนี้
	ประเด็นการพัฒนาที่ 1. ส่งเสริมการผลิตสินค้าเกษตรให้ได้มาตรฐานสากลและขยายฐานการตลาดนานาชาติ
	วัตถุประสงค์ที่ ๑ โครงสร้างพื้นฐานด้านการเกษตรครอบคลุมพื้นที่การเกษตร
วัตถุประสงค์ที่ ๒ ลดต้นทุนการผลิตให้กับเกษตรกร
วัตถุประสงค์ที่ ๓ มีการแปรรูปสินค้ามากขึ้นเพื่อดูดซับผลผลิต
วัตถุประสงค์ที่ ๔ เพิ่มช่องทางการตลาด
ประเด็นการพัฒนาที่ 2. สร้างเสริมบริการขั้นพื้นฐาน ด้านการค้า การลงทุน การท่องเที่ยว และอัญมณี สู่เศรษฐกิจมูลค่าสูง
วัตถุประสงค์ที่ ๑ เพิ่มมูลค่าการค้าชายแดนของผู้ประกอบการจังหวัดจันทบุรี
วัตถุประสงค์ที่ ๒ ยกระดับโครงสร้างพื้นฐานและระบบโลจิสติกส์ เชื่อมโยงกับประเทศในกลุ่มอาเซียน
วัตถุประสงค์ที่ ๓ พัฒนาแหล่งท่องเที่ยวที่มีศักยภาพ สินค้า บริการ และบุคลากรด้านการท่องเที่ยวให้มีความหลากหลายได้มาตรฐานสากล
วัตถุประสงค์ที่ ๔ ยกระดับศักยภาพด้านการตลาดและประชาสัมพันธ์การท่องเที่ยวเชิงรุก
วัตถุประสงค์ที่ ๕ ยกระดับมาตรฐาน คุณภาพ และเพิ่มปริมาณช่างฝีมืออัญมณีและเครื่องประดับ
ประเด็นการพัฒนาที่ 3. ยกระดับมาตรฐานคุณภาพชีวิต ความมั่นคงปลอดภัยตามหลักปรัชญาของเศรษฐกิจพอเพียง
วัตถุประสงค์ที่ ๑ ยกระดับมาตรฐานให้บริการสุขภาพ และสร้างความตระหนักของชุมชนในด้านการสาธารณสุข
วัตถุประสงค์ที่ ๒ เพิ่มโอกาสให้ประชาชนได้เข้าถึงแหล่งพัฒนาความรู้และทักษะในการประกอบอาชีพโดยพัฒนาศูนย์เรียนรู้ แหล่งรู้ และช่องทางแลกเปลี่ยนองค์ความรู้
วัตถุประสงค์ที่ ๓ ยกระดับการศึกษาให้เด็กและเยาวชนมีคุณภาพพร้อมเข้าสู่ประชาคมอาเซียน
วัตถุประสงค์ที่ ๔ เสริมสร้างความมั่นคงและปลอดภัยในชีวิตและทรัพย์สินของประชาชน
วัตถุประสงค์ที่ ๕ เพิ่มโอกาสให้ผู้มีรายได้น้อยได้พัฒนาตนเองให้มีคุณภาพชีวิตที่ดีขึ้น

ประเด็นการพัฒนาที่ ๔. การบริหารจัดการทรัพยากรธรรมชาติและสิ่งแวดล้อมอย่างสมดุลและยั่งยืน
วัตถุประสงค์ที่ ๑ พัฒนาและฟื้นฟูแหล่งน้ำ เพิ่มประสิทธิภาพการกระจายน้ำ และบูรณาการน้ำผิวดินและใต้ดินเพื่อเพิ่มน้ำต้นทุน
วัตถุประสงค์ที่ ๒ เสริมสร้างความเข้มแข็งและระดมความร่วมมือขององค์กรและภาคีในการคุ้มครองและฟื้นฟูทรัพยากรธรรมชาติและสิ่งแวดล้อม
วัตถุประสงค์ที่ ๓ ส่งเสริมและสนับสนุนการบริหารจัดการขยะมูลฝอยและของเสียจากแหล่งกำเนิด
	๑.๔ ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดจันทบุรี
	วิสัยทัศน์ “จันทบุรีเมืองน่าอยู่ มุ่งพัฒนาสู่สากลด้วยเทคโนโลยี ยึดมั่นธรรมมาภิบาล ตามหลักปรัชญาเศรษฐกิจพอเพียง”
	1. ยุทธศาสตร์ด้านโครงสร้างพื้นฐาน
	2. ยุทธศาสตร์ด้านการจัดระเบียบชุมชน สังคม ยาเสพติด และการักษาความสงบเรียบร้อย
	3. ยุทธศาสตร์ด้านการบริหารจัดการและการอนุรักษ์ทรัพยากรธรรมชาติและสิ่งแวดล้อม
	4. ยุทธศาสตร์ด้านการส่งเสริมและพัฒนาคุณภาพชีวิตให้กับประชาชน
	5. ยุทธศาสตร์ด้านการส่งเสริมการลงทุน พานิชยกรรม การเกษตร และการท่องเที่ยว
	6. ยุทธศาสตร์ด้านการอนุรักษ์ ฟื้นฟู สืบสาน ศิลปะ วัฒนธรรม จารีตประเพณี ภูมิปัญญาท้องถิ่น และแหล่งประวัติศาสตร์
	7. ยุทธศาสตร์ด้านการบริหารจัดการขยะ
2. ยุทธศาสตร์ขององค์กรปกครองส่วนท้องถิ่น
	2.1 วิสัยทัศน์
                “มีการบริหารงานตามหลักธรรมมาภิบาล  เป็นแหล่งซื้อขายผลไม้คุณภาพ  มีจุดพักรถสำหรับนักท่องเที่ยว  ประชาชนมีคุณภาพชีวิตที่ดี  สิ่งแวดล้อมมีคุณภาพ ”		
	2.2 ยุทธศาสตร์
	      ๑.  ยุทธศาสตร์การพัฒนา การพัฒนาโครงสร้างพื้นฐาน
	      ๒.  ยุทธศาสตร์การพัฒนา การเสริมสร้างความเข้มแข็งให้กับชุมชนและสังคม
	      ๓.  ยุทธศาสตร์การพัฒนา การส่งเสริมการพัฒนาอาชีพและการสร้างรายได้
	      ๔.  ยุทธศาสตร์การพัฒนา การอนุรักษ์ทรัพยากรธรรมชาติและสิ่งแวดล้อม
	      ๕.  ยุทธศาสตร์การพัฒนา การพัฒนาการเมืองและการบริหารงานท้องถิ่น
	2.3 เป้าประสงค์
๑.  การคมนาคมสัญจรมีความสะดวกรวดเร็ว
2. แหล่งน้ำธรรมชาติและที่ก่อสร้าง  สามารถใช้ประโยชน์ได้อย่างสูงสุด
3. ระบบสาธารณูปโภคครอบคลุมทั่วพื้นที่
4. การศึกษาในพื้นที่ได้รับการส่งเสริมพัฒนา
5. การปฏิบัติงานสาธารณสุขขั้นพื้นฐานเป็นไปอย่างมีประสิทธิภาพ
6. สวัสดิการ  นันทนาการ  ประเพณี  วัฒนธรรมในท้องถิ่นได้รับการส่งเสริมพัฒนา
7. ชุมชนมีความปลอดภัยในชีวิตและทรัพย์สิน
8. ประชาชนได้รับการส่งเสริมพัฒนาอาชีพและมีรายได้
9. ทรัพยากรธรรมชาติและสิ่งแวดล้อมในพื้นที่ได้รับการดูแลรักษา
10. การบริหารงานท้องถิ่นเป็นไปอย่างมีประสิทธิภาพ
	2.4 ตัวชี้วัด
		1. ระยะทางถนนที่มีการคมนาคมที่สะดวกรวดเร็วขึ้น
		๒. จำนวนแหล่งน้ำที่สามารถใช้ประโยชน์ได้เพิ่มขึ้น
		๓. จำนวนสาธารณูปโภคในพื้นที่เพิ่มขึ้น
		๔. จำนวนกิจกรรมด้านการศึกษาที่ได้รับการส่งเสริมพัฒนาขึ้น
		๕. จำนวนหมู่บ้านที่มีระบบสาธารณสุขขั้นพื้นฐานที่ครอบคลุมและมีประสิทธิภาพเพิ่มขึ้น
		๖. จำนวนเด็ก สตรี ผู้สูงอายุ ผู้พิการ ผู้ติดเชื้อ และผู้ด้อยโอกาสมีคุณภาพชีวิตที่ดีขึ้น
		๗. จำนวนกิจกรรมกิจกรรมนันทนาการ ประเพณี วัฒนธรรมท้องถิ่นที่ได้รับการอนุรักษ์ให้ดีขึ้น
		๘. จำนวนหมู่บ้านที่มีความปลอดภัยในชีวิตและทรัพย์สินเพิ่มขึ้น
		๙. จำนวนประชาชนที่ได้รับการส่งเสริมพัฒนาอาชีพและมีรายได้เพิ่มขึ้น
		๑๐. จำนวนทรัพยากรธรรมชาติและสิ่งแวดล้อมที่ได้รับการดูแลรักษาเพิ่มขึ้น
		๑๑. จำนวนกิจกรรมการบริหารงานท้องถิ่นที่มีประสิทธิภาพขึ้น
	2.5 ค่าเป้าหมาย
		๑. โครงการก่อสร้างถนนคสล./ลาดยาง ระยะทาง ๔ กม. 
		๒. โครงการปรับปรุงถนน (ลงหินคลุก) จำนวน ๒,๐๐๐ ลบ.ม.
		๓. โครงการติดตั้งไฟฟ้าส่องสว่างจำนวน ๒๐ จุด
		๔. โครงการติดตั้งโคมไฟกิ่งเดี่ยว จำนวน ๒๐ ต้น
		๕. โครงการขุดลอกร่องระบายน้ำ/วางท่อระบายน้ำ จำนวน ๒๐ จุด
		๖. โครงการขุดลอกคลอง/หนองน้ำ/สระน้ำ/แหล่งน้ำ จำนวน ๘ แห่ง
๗. โครงการก่อสร้าง/ซ่อมแซม/ปรับปรุงฝายจำนวน ๔ แห่ง
๘. โครงการปรับปรุง/ซ่อมแซมคลองส่งน้ำ จำนวน ๒ แห่ง
๙. โครงการก่อสร้างขยายเขตประปา จำนวน ๒ แห่ง
๑๐.โครงการขยายเขตไฟฟ้า จำนวน ๔๐ ครัวเรือน
๑๑.โครงการพัฒนาการเรียนการสอนของสถานศึกษา และศูนย์พัฒนาเด็กเล็กจำนวน ๔ แห่ง
		๑๒. โครงการฝึกอบรมเพิ่มความรู้ภาษาต่างประเทศและการใช้เทคโนโลยีสารสนเทศ จำนวน ๔ ครั้ง
๑๓. โครงการควบคุมโรคและป้องกันโรคไข้เลือดออกและโรคติดต่อต่างๆ
		๑๔. โครงการสนับสนุนการดำเนินงานสาธารณสุขมูลฐาน
		๑๕. โครงการจัดสรรเบี้ยยังชีพผู้สูงอายุ ผู้พิการและผู้ติดเชื้อ
		๑๖. โครงการจัดงานวันเด็กวันสงกรานต์วันเข้าพรรษาวันออกพรรษา
๑๗. โครงการป้องกันบรรเทาสาธารณภัยด้านอุทกภัย ภัยแล้ง และวาตภัย
๑๘. โครงการส่งเสริม/อบรมให้ความรู้การทำเกษตรตามแนวปรัชญาเศรษฐกิจพอเพียง
๑๙. โครงการสนับสนุน/ส่งเสริมกลุ่มอาชีพ
๒๐. โครงการอนุรักษ์ฟื้นฟู ดูแลรักษาทรัพยากรธรรมชาติและสิ่งแวดล้อม
๒๑. โครงการจัดหาวัสดุครุภัณฑ์สำหรับการปฏิบัติงาน
๒๒. โครงการส่งเสริมพัฒนาศักยภาพการปฏิบัติงานให้แก่บุคลากร
๒๓. โครงการส่งเสริมการมีส่วนร่วมและการรับรู้ข้อมูลข่าวสารให้แก่ประชาชน
	2.6 กลยุทธ์
		๑.  ก่อสร้าง  ปรับปรุง  บำรุงรักษา  การคมนาคมสัญจร  แหล่งน้ำ  และระบบสาธารณูปโภค
	          ๒.  ส่งเสริมพัฒนาคุณภาพชีวิต  และสร้างความเข้มแข็งให้กับชุมชน
	          ๓.  ส่งเสริมพัฒนาอาชีพ  และสร้างรายได้ให้กับประชาชน
	          ๔.  ปรับปรุง  พัฒนาทรัพยากรธรรมชาติและสิ่งแวดล้อม
	          ๕.  ปรับปรุงพัฒนาการบริหารงานท้องถิ่นให้มีประสิทธิภาพหลักธรรมาภิบาล
	๒.๗ จุดยืนทางยุทธศาสตร์
๑)  พัฒนาชุมชนให้น่าอยู่มีความปลอดภัย โดยได้รับบริการสาธารณะด้านโครงสร้างพื้นฐาน              ที่จำเป็นเพื่อความสะดวก รวดเร็ว และรองรับการขยายตัวของชุมชนและเศรษฐกิจ
๒)  พัฒนาระบบการศึกษา ส่งเสริมและสนับสนุนกิจกรรมสำคัญทางศาสนา อนุรักษ์ศิลปวัฒนธรรมท้องถิ่นให้คงอยู่สืบไป
๓)  ส่งเสริมและพัฒนาศักยภาพคนและความเข้มแข็งของชุมชนในการพึ่งตนเองตามหลักปรัชญาของเศรษฐกิจพอเพียง
๔)  กำจัดขยะมูลฝอยสิ่งปฏิกูลและมลภาวะสิ่งแวดล้อมในท้องถิ่นอย่างมีระบบและมีความยั่งยืน
๕)  องค์การบริหารส่วนตำบลมีการบริหารจัดการภาครัฐที่ดีและมีส่วนร่วมจากทุกภาคส่วน

	














	๒.๘ ความเชื่อมโยงของยุทธศาสตร์ในภาพรวม
	การจัดทำแผนพัฒนาท้องถิ่น (พ.ศ.๒๕๖๑ - ๒๕๖๕) ขององค์การบริหารส่วนตำบลมีความเชื่อมโยงของยุทธศาสตร์ในภาพรวม  ดังนี้

๓. การวิเคราะห์เพื่อพัฒนาท้องถิ่น
	๓.๑ การวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น
		ในการจัดทำแผนพัฒนาท้องถิ่น (พ.ศ.๒๕๖๑ - ๒๕๖๕) ขององค์การบริหารส่วนตำบลวังโตนด ได้ใช้การวิเคราะห์ SWOT Analysis/Demand (Demand Analysis)/Global Demand และ Trend ปัจจัยและสถานการณ์การเปลี่ยนแปลงที่มีผลต่อการพัฒนา อย่างน้อยต้องประกอบด้วย การวิเคราะห์ศักยภาพด้านเศรษฐกิจ ด้านสังคม ด้านทรัพย์ธรรมชาติและสิ่งแวดล้อม ซึ่งมีรายละเอียดดังนี้

	จุดแข็ง
 (Strength = S)
	จุดอ่อน 
(Weakness = W)
	โอกาส
 (Opportunities=O)
	อุปสรรค 
(Threats=T)

	๑. มีทรัพยากรธรรมชาติที่มีคุณค่า
๒. มีพื้นที่ที่อุดมสมบูรณ์ เหมาะแก่การทำการเกษตร  
๓. มีคลองวังโตนดเป็นแหล่งน้ำสำหรับประกอบอาชีพทำสวนผลไม้  ประมงน้ำจืดและการเกษตรอื่น
๔. มีผลผลิตทางการเกษตรที่มีคุณภาพ
๕. มีเส้นทาง สาย จบ ๑๐๓๖ ที่สะดวกในการสัญจรและขนส่งสินค้าทางการเกษตร 
๖. มีที่ดินสาธารณะที่มีประโยชน์ ประชาชนมีอาชีพมั่นคง
๗. มีฝ่ายสภาที่เข้มแข็ง  สามารถตรวจสอบการทำงานของฝ่ายบริหารได้  
๘. มีแหล่งเรียนรู้ด้านการเกษตรที่มีคุณค่า

	๑. งบประมาณไม่เพียงพอสำหรับการพัฒนา
๒. น้ำในการอุปโภคบริโภคและน้ำเพื่อการเกษตรไม่เพียงพอ
๓. ขาดวัสดุ อุปกรณ์ และในการปฏิบัติงาน
๔. ระบบสาธารณูปโภคยังไม่ทั่วถึง
๕. การรวมกลุ่มอาชีพของประชาชนไม่เข้มแข็ง
๖. ขาดการส่งเสริมด้านการกีฬาและการออกกำลังกาย
๗. ขาดเครื่องมือ/อุปกรณ์ในการจัดการปัญหาขยะอย่างเป็นระบบ

	๑. พัฒนาคลองวังโตนดให้เป็นแหล่งท่องเที่ยว ส่งเสริมการทำประมง และพัฒนาแหล่งน้ำอย่างยั่งยืนได้
๒. สร้างอาคาร OTOP ร้านขายของฝาก และทำลานจอดรถรองรับนักท่องเที่ยวบริเวณพื้นที่สาธารณะประโยชน์     
หมู่ที่ ๔ ให้เป็นแหล่งสร้างรายได้ให้กับประชาชนในพื้นที่
๓. อำนาจหน้าที่ขององค์กรปกครองส่วนท้องถิ่นเอื้อต่อการพัฒนาท้องถิ่นในด้านต่าง ๆ
๔. นโยบายของจังหวัดสอดคล้องกับแนวทางการพัฒนาของตำบล
๕. เป็นเส้นทางหลักผ่านไปยังแหล่งท่องเที่ยวสำคัญของจังหวัดจันทบุรี
	๑. ได้รับงบประมาณในการบริหารงานน้อย
๒. วัฒนธรรมแบบบริโภคนิยมและการเลียนแบบวัฒนธรรมตะวันตกก่อให้เกิดปัญหาสุขภาพ
๓. การบริหารจัดการผลผลิตทางการเกษตรยังไม่มีประสิทธิภาพ
๔. ปัญหาแรงงานต่างด้าวที่หลบหนีเข้าเมืองอย่างผิดกฎหมาย




๓.๒ การประเมินสถานการณ์สภาพแวดล้อมภายนอกที่เกี่ยวข้อง
		ในการจัดทำแผนพัฒนาท้องถิ่น (พ.ศ.๒๕๖๑ - ๒๕๖๕) ขององค์การบริหารส่วนตำบลนั้น  ได้ทำการประเมินสถานการณ์สภาพแวดล้อมภายนอกที่เกี่ยวข้อง  ซึ่งมีรายละเอียดดังนี้  
๑.ยุทธศาสตร์การพัฒนา การพัฒนาโครงสร้างพื้นฐาน	
		1.1 ประชาชนต้องการเส้นทางในการสัญจรไปมาเพิ่มมากขึ้น		
		1.2 ไฟฟ้าส่องสว่างทางและที่สาธารณะยังไม่สามารถดำเนินการครอบคลุมพื้นที่ได้ทั้งหมด 
		1.3 รางระบายน้ำยังไม่เพียงพอ และเกิดการอุดตันของวัชพืชทำให้มีน้ำขังเป็นบางจุด
		1.4 แหล่งน้ำในการเกษตรไม่พอเพียงในช่วงฤดูแล้งและน้ำประปาสำหรับอุปโภค-บริโภคและยังไม่ได้มาตรฐาน
		 ๒.ยุทธศาสตร์การพัฒนา การเสริมสร้างความเข้มแข็งให้กับชุมชนและสังคม
	2.๑ ประชาชนขาดการออกกำลังกายและการดูแลสุขภาพของตัวเอง
		๒.๒ การจราจรบนถนนมีเพิ่มมากขึ้นอาจทำให้เกิดอุบัติเหตุขึ้นได้
		๒.๓ เกิดสาธารณภัยขึ้นบ่อยครั้งทำให้ทรัพย์สินของประชาชนได้รับความเสียหาย
	 ๓.ยุทธศาสตร์การพัฒนา การส่งเสริมการพัฒนาอาชีพและการสร้างรายได้
	๓.1 ประชาชนไม่สามารถรวมกลุ่มกันเพื่อดำเนินการด้านเศรษฐกิจของชุมชนในรูปของกลุ่มอาชีพอย่างเข้มแข็งในการทำกิจการและประกอบอาชีพ
		๔.ยุทธศาสตร์การพัฒนา การอนุรักษ์ทรัพยากรธรรมชาติและสิ่งแวดล้อม
  	    5.๑ มีปัญหาเรื่องฟาร์มเลี้ยงสัตว์ส่งกลิ่นเหม็นรำคาญ เช่น สุกร ไก่			
		๕.ยุทธศาสตร์การพัฒนา การพัฒนาการเมืองและการบริหารงานท้องถิ่น
			  ๕.๑ ขาดอุปกรณ์เครื่องมือ เครื่องใช้ในการปฏิบัติงาน 

